

Č. p.: Č. IIS SAP:

 Výtlačok číslo: Počet listov:

Počet príloh:

**ZMLUVA O DIELO č. 202x/.........**

uzatvorená podľa § 536 až 565 zákona č. 513/1991 Zb. Obchodný zákonník v znení neskorších predpisov (ďalej len ,,Obchodný zákonník“) a v súlade so zákonom č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov

(ďalej len ,,zákon o verejnom obstarávaní“)

**(ďalej len ,,zmluva“)**

**Objednávateľ:** Slovenská republika

Ministerstvo obrany Slovenskej republiky

Námestie generála Viesta 2, 832 47 Bratislava

**Zastúpený:** ..........................................................

 ..........................................................

**Osoba oprávnená konať za Objednávateľa vo veciach reklamácií, technických, fakturačných a platobných úkonov:**

*veliteľ 41. Zásobovacej základne Nemšová alebo ním poverená osoba*

**Osoba oprávnená konať za Objednávateľa vo veciach prevzatia základného materiálu:**

*veliteľ 41. Zásobovacej základne Nemšová alebo ním poverená osoba*

**IČO:** 30 845 572

**IČ DPH:** SK2020947698

**Bankové spojenie:** Štátna pokladnica

**IBAN:** SK50 8180 0000 0070 0017 1215

(ďalej len „Objednávateľ“)

**Zhotoviteľ:** .................................................. / doplní uchádzač

**Zastúpený:**

**IČO:** .................................................. / doplní uchádzač

**IČ DPH:** .................................................. / doplní uchádzač

**Bankové spojenie:** .................................................. / doplní uchádzač

**IBAN:** .................................................. / doplní uchádzač

Zhotoviteľ je zapísaný v: .................................................. / doplní uchádzač

(ďalej len „Zhotoviteľ“)

(Objednávateľ a Zhotoviteľ ďalej spoločne aj ako ,,Zmluvné strany“ alebo každý samostatne
ako ,,Zmluvná strana“)

**Článok I.**

**Úvodné ustanovenia**

* 1. Objednávateľ ako verejný obstarávateľ podľa § 7 ods. 1 písm. a) zákona o verejnom obstarávaní zriadil dynamický nákupný systém (ďalej len „DNS“) s názvom: ,,**Šitie výstrojných súčiastok a odevov** – **DNS**“.

1.2. Objednávateľ prostredníctvom zriadeného DNS v súlade s príslušnými ustanoveniami zákona
o verejnom obstarávaní zrealizoval verejné obstarávanie na predmet zákazky „Šitie výstrojných súčiastok a odevov - DNS“ Výzva č. 2.

**Článok II.**

**Predmet zmluvy**

2.1. Predmetom tejto zmluvy je záväzok Zhotoviteľa za podmienok dohodnutých v tejto zmluve vykonať pre Objednávateľa dielo: Šitie výstrojných súčiastok a odevov – Výzva č. 2 (ďalej len ,,dielo“) špecifikované v Prílohe č. 1 k tejto zmluve - „Technická špecifikácia a opis poskytovaných služieb podľa predmetu zákazky“ (ďalej len „Príloha č. 1“), a v Prílohe č. 2 k tejto zmluve - ,,Množstvo, cenová špecifikácia a veľkostný sortiment tovaru“ (ďalej len ,,Príloha č. 2). Príloha
č. 1 a Príloha č. 2 sú neoddeliteľnou súčasťou tejto zmluvy. Objednávateľ sa zaväzuje zaplatiť Zhotoviteľovi za riadne a včas vykonané dielo cenu, ktorá je uvedená v čl. III. tejto zmluvy.

2.2.Zhotoviteľ sa na základe tejto zmluvy a v rozsahu v nej vymedzenom zaväzuje vykonať dielo a všetky súvisiace plnenia v súlade s touto zmluvou a jej Prílohami.

Článok III.

Cena

3.1. Cena za vykonanie diela je zmluvnými stranami dohodnutá na základe ponuky Zhotoviteľa
ako úspešného uchádzača vo verejnom obstarávaní v zriadenom dynamickom nákupnom systéme s názvom *,,****Šitie výstrojných súčiastok a odevov – DNS****“* v zmysle zákona Národnej rady Slovenskej republiky č. 18/1996 Z. z. o cenách v znení neskorších predpisov vo výške:

............. EUR bez DPH

(slovom: ................ EUR bez DPH).

(*Jednotkové ceny a podrobná cenová špecifikácia budú doplnené podľa predloženej ponuky
ku konkrétnej zákazke*).

3.2. V dohodnutej cene sú zahrnuté všetky ekonomicky oprávnené náklady Zhotoviteľa vynakladané na vykonanie diela a súvisiace s vykonávaním diela podľa bodu 2.1. tejto zmluvy a primeraný zisk. Náklady Zhotoviteľa súvisiace s kodifikáciou a skúškami v certifikovanej skúšobni bude znášať Zhotoviteľ.

3.3. Daň z pridanej hodnoty (DPH) bude Zhotoviteľ účtovať v aktuálnej sadzbe podľa právnych predpisov platných a účinných v deň vzniku daňovej povinnosti. Celková cena za dielo zahŕňa sumu uvedenú v bode 3.1. tejto zmluvy a DPH podľa predchádzajúcej vety.

 *V prípade, ak uchádzač/Zhotoviteľ nie je platiteľom dane z pridanej hodnoty (ďalej len ,,DPH“), znenie tohto bodu bude nasledovné:*

*„****3.3.*** *Zhotoviteľ nie je platiteľom DPH.**Cena uvedená v bode 3.1. tejto zmluvy je cena konečná a celková (DPH sa nevyčísluje). Zmluvné strany sa dohodli, že ak sa Zhotoviteľ stane v priebehu plnenia tejto zmluvy platiteľom DPH, nie je oprávnený k cene za* *dielo uvedenej v Prílohe č. 2 tejto zmluvy navyše účtovať DPH, t. j. v cene za dielo uvedenej v Prílohe č. 2 tejto zmluvy bude zahrnutá aj DPH.“.*

*V prípade, ak je uchádzač/ Zhotoviteľ identifikovaný pre DPH a platiteľom DPH v inom členskom štáte EÚ a dielo bude odoslané alebo prepravené z iného členského štátu EÚ (uplatnenie prenosu daňovej povinnosti), znenie tohto článku zmluvy bude doplnené o bod 3.3. a bod 3.4. v znení uvedenom nižšie s tým, že ostatné body tohto článku zmluvy budú prečíslované:*

*„****3.3.*** *Cena dohodnutá v bode 3.1. tohto článku zmluvy je stanovená bez DPH. DPH pri uplatnení 23% -nej sadzby vo výške .................. EUR (slovom:.................................eur) (Výška (suma DPH) bude doplnená/vypočítaná z ceny za dielo uvedené v bode 3.1. tejto zmluvy (základ DPH) prizná
a odvedie Objednávateľ v zmysle bodu 3.4. tejto zmluvy.*

 ***3.4.*** *Objednávateľ ako daňový subjekt podľa zákona č. 222/2004 Z. z. o dani z pridanej hodnoty v znení neskorších predpisov (ďalej len „zákon o DPH“) s identifikačným číslom pre DPH prideleným správcom dane je povinný priznať a odviesť DPH z diela v Slovenskej republike v rámci tuzemského a cezhraničného prenosu daňovej povinnosti za podmienok stanovených zákonom o DPH, t. j. Objednávateľ fakturuje zmluvnú cenu bez DPH.“*

*V prípade, ak je uchádzač/Zhotoviteľ z tretieho štátu, znenie tohto článku zmluvy bude doplnené o bod 3.3. v znení uvedenom nižšie s tým, že ostatné body tohto článku zmluvy budú prečíslované:*

*„****3.3.*** *Pri stanovení ceny sa postupuje v súlade so zmluvne dohodnutou cenou v bode 3.1.
tejto zmluvy a podľa colných predpisov.“.*

3.4. Právo na zaplatenie ceny vykonaného diela vzniká zhotoviteľovi riadnym splnením jeho záväzku v súlade s touto zmluvou.

**Článok IV.**

**Platobné a fakturačné podmienky**

4.1.Zmluvné strany sa dohodli, že Objednávateľ zaplatí Zhotoviteľovi cenu za riadne vykonané dielo v súlade s podmienkami tejto zmluvy na základe faktúry. Zmluvné strany sa dohodli,
že v prípade čiastkového plnenia bude fakturácia vykonávaná postupne, na základe samostatných faktúr vyhotovených po každom čiastkovom plnení.

4.2.Zhotoviteľ vyhotoví faktúru za vykonané dielo v lehote podľa § 73 ods. 1 písm. a) zákona
č. 222/2004 Z. z. o dani z pridanej hodnoty v znení neskorších predpisov (ďalej len ,,zákon o DPH“) v dvoch vyhotoveniach a doručí ju v listinnej podobe na príslušnú fakturačnú adresu: MOSR.SEMOD@mil.sk . Povinnou prílohou jedného rovnopisu faktúry bude jeden rovnopis dodacieho listu a preberacieho zápisu vystaveného Zhotoviteľom a podpísaného oprávnenými osobami zmluvných strán, ktorý bude preukazovať riadne ukončenie diela Zhotoviteľom a jeho prevzatie Objednávateľom. Faktúra musí obsahovať všetky náležitosti podľa § 74 ods. 1 zákona o DPH a bude doplnená o číslo tejto zmluvy a číslo dodacieho listu a preberacieho zápisu. Faktúru za vykonané dielo v kalendárnom roku je zhotoviteľ povinný doručiť najneskôr do 15. decembra príslušného kalendárneho roku.

4.3.Objednávateľ uhradí faktúru formou bezhotovostného platobného styku bez poskytnutia preddavku alebo zálohovej platby. Lehota splatnosti faktúry je tridsať (30) kalendárnych dní
odo dňa jej doručenia na príslušnú fakturačnú adresu Objednávateľa podľa bodu 4.2. tejto zmluvy pri splnení podmienok uvedených v tejto zmluve. Povinnosť Objednávateľa zaplatiť cenu
za vykonané dielo sa bude považovať za splnenú v deň, keď bude z účtu Objednávateľa odpísaná príslušná suma v prospech účtu Zhotoviteľa uvedeného v tejto zmluve.

4.4. Objednávateľ je oprávnený namietať vecnú a formálnu správnosť a úplnosť faktúry alebo jej povinných príloh a vrátiť Zhotoviteľovi bez zaplatenia faktúru, ktorá je nesprávna a/alebo neúplná a/alebo obsahuje chyby v písaní a/alebo počítaní, a to najneskôr v posledný deň jej splatnosti. Oprávneným vrátením faktúry prestáva plynúť lehota jej splatnosti. Nová 30-dňová lehota splatnosti začína plynúť znova odo dňa doručenia novej, resp. opravenej faktúry Objednávateľovi.

Článok V.

Miesto, čas a spôsob plnenia

5.1. Miestom dodania ukončeného diela podľa tejto zmluvy je Vojenský útvar 9994 Nemšová - Centrum zásob Nemšová, ul. Slovenskej armády 52, 914 41 Nemšová (ďalej len „miesto plnenia“).

5.2. Zhotoviteľ je povinný odovzdať ukončené dielo v celom rozsahu do miesta plnenia najneskôr
do 3 týždňov odo dňa prevzatia základného materiálu podľa bodu 5.3. tejto zmluvy. Zmluvné strany sa dohodli, že Zhotoviteľ môže odovzdať ukončené dielo do miesta dodania postupným čiastkovým plnením.

5.3. Objednávateľom definovaný základný materiál uvedený v Prílohe č. 1 tejto zmluvy pre účely vykonania diela Zhotoviteľom (ďalej len „základný materiál“) si Zhotoviteľ prevezme na vlastné náklady na adrese: Vojenský útvar 9994 Nemšová - Centrum zásob Nemšová, ul. Slovenskej armády 52, 914 41 Nemšová, v čo najkratšom možnom čase, najneskôr však do desiatich (10) pracovných dní odo dňa doručenia Výzvy na prevzatie základného materiálu zo strany Objednávateľa prostredníctvom e-mailu na adresu *.....................* *(adresu doplní uchádzač predkladajúci ponuku).* Zhotoviteľ si dohodne prevzatie základného materiálu u oprávnenej osoby Veliteľa Vojenského útvaru 9994 Nemšová tel.: 0960 336 200, mobil: 0903/820 628, č. faxu: 0960 336 510, e-mail: Ve82bsp.4plog.41zz@mil.sk, alebo ním poverenej osoby. Ostatný materiál
a pomocný materiál na zhotovenie diela si zabezpečí Zhotoviteľ vo vlastnej réžii a na vlastné náklady.

5.4. Zhotoviteľ je povinný písomne potvrdiť prijatie základného materiálu od Objednávateľa.

5.5. Zhotoviteľ berie na vedomie, že vlastníkom základného materiálu je Objednávateľ. Zhotoviteľ
je oprávnený základný materiál používať iba pre účely vykonania diela špecifikovaného v Prílohe č. 1 a 2 tejto zmluvy, za podmienok uvedených v tejto zmluve a je povinný tento základný materiál chrániť, úmyselne ho neznehodnocovať a neposkytovať ho tretím osobám.

5.6. Objednávateľ zodpovedá za kvalitatívnu stránku poskytnutého základného materiálu.

5.7. Zhotoviteľ prekontroluje základný materiál poskytnutý a prevzatý od Objednávateľa. Pokiaľ
má poskytnutý základný materiál nedostatky alebo vady, Zhotoviteľ je povinný bez zbytočného odkladu, najneskôr však do piatich (5) pracovných dní odo dňa prevzatia základného materiálu
od Objednávateľa na tieto skutočnosti Objednávateľa písomne (e-mailom) upozorniť a vykonávanie diela prerušiť až do doby odstránenia zistených nedostatkov alebo poskytnutia náhradného základného materiálu bez vád. Zhotoviteľ nie je v omeškaní s vykonávaním diela
po dobu odo dňa doručenia písomného oznámenia o nedostatkoch alebo vadách poskytnutého základného materiálu Objednávateľovi do dňa odstránenia nedostatkov alebo poskytnutia náhradného základného materiálu bez vád Objednávateľom.

5.8. Dopravu ukončeného diela do miesta dodania je povinný zabezpečiť Zhotoviteľ na vlastné náklady a nebezpečenstvo tak, aby bola zabezpečená dostatočná ochrana pred jeho poškodením, stratou alebo znehodnotením až do momentu prevzatia ukončeného diela Objednávateľom v mieste plnenia. Za škodu spôsobenú porušením tejto povinnosti v plnej miere zodpovedá Zhotoviteľ.

5.9. Za riadne vykonané dielo sa považuje dielo riadne ukončené a odovzdané zo strany Dodávateľa bez vád a nedorobkov, s kompletnou dokumentáciou v požadovanom množstve, akosti
a vo vyhotovení v súlade s podmienkami tejto zmluvy a jej Prílohou č. 1 a Prílohou č. 2,
a to v dohodnutom mieste plnenia v zmysle tejto zmluvy.

5.10. Odovzdanie z ukončeného diela je možné výhradne v pracovné dni v čase od 06:00 hod. do 14:00 hod.

5.11. Zhotoviteľ vyzve oprávnenú osobu Objednávateľa, ktorým je len pre účely tejto zmluvy v mieste plnenia - Veliteľ Vojenského útvaru 9994 Nemšová tel.: 0960 336 200, mobil: 0903/820 628, č. faxu: 0960 336 510, e-mail: Ve82bsp.4plog.41zz@mil.sk, alebo ním poverená osoba, najmenej päť (5) pracovných dní vopred na prevzatie ukončeného diela v mieste jeho odovzdania v čase, keď bude dielo k dispozícií na prevzatie oprávnenou osobou Objednávateľa. Objednávateľ
je povinný pri preberaní diela vykonať v mieste plnenia prehliadku diela. Objednávateľ
je oprávnený odmietnuť prevzatie diela, na ktorom zistí pri prehliadke zjavné vady
(napr. chýbajúce množstvo podľa dodacieho listu, poškodené dielo, dielo nevyhovujúce podmienkam tejto zmluvy) a túto skutočnosť zapíše do dodacieho listu a preberacieho zápisu.

5.12. Odovzdanie a prevzatie ukončeného diela v mieste plnenia sa potvrdí podpismi oprávnených osôb obidvoch zmluvných strán na dodacom liste a preberacom zápise, ktorý vyhotoví Zhotoviteľ. Podmienkou prevzatia ukončeného diela Objednávateľom je splnenie všetkých záväzkov Zhotoviteľa uvedených v  tejto zmluve. Dodací list a preberací zápis, obsahujú minimálne nasledovné údaje: identifikačné údaje zmluvných strán; číslo zmluvy, na základe
ktorej je dielo vykonávané; druh a množstvo vykonávaného diela; jednotkové ceny diela; základ dane v eurách pri uplatnení príslušnej sadzby dane *(ak zhotoviteľ bude platiteľom DPH)*; uplatnenú sadzbu DPH uvedenú v percentách *(ak zhotoviteľ bude platiteľom DPH)*; výšku DPH spolu v eurách *(ak zhotoviteľ bude platiteľom DPH)*; celkovú cenu tovaru v eurách; miesto odovzdania a prevzatia ukončeného diela; meno a priezvisko osôb zmluvných strán potvrdzujúcich odovzdanie a prevzatie ukončeného diela a dátum odovzdania a prevzatia ukončeného diela.

5.13. Zhotoviteľ je povinný na vlastné náklady, najneskôr do desiatich (10) dní odo dňa  vykonania diela v celom rozsahu podľa tejto zmluvy, doručiť nespotrebovaný základný materiál do miesta určeného Objednávateľom podľa bodu 5.3. tejto zmluvy spolu s presným vyčíslením použitého základného materiálu na vykonanie diela. Uvedený základný materiál bude skontrolovaný
a prevzatý oprávnenou osobou Objednávateľa uvedenou v bode 5.3. tejto zmluvy na základe preberacieho protokolu potvrdeného oprávnenými osobami obidvoch zmluvných strán. Vyčíslenie použitého základného materiálu bude prílohou preberacieho protokolu.

5.14. Objednávateľ je povinný za účelom odovzdania ukončeného diela zabezpečiť vstup vozidiel
a pracovníkov Zhotoviteľa do miesta plnenia a Zhotoviteľ sa zaväzuje dodržiavať režim pracoviska stanovený Objednávateľom, s ktorým oboznámi svojich zamestnancov/pracovníkov.
Táto povinnosť sa týka predovšetkým režimu vstupu do objektov, dodržiavania bezpečnostných opatrení pri pohybe a prácach vo vojenskom objekte v stanovenej dobe a pod. Zhotoviteľ
je povinný strpieť obmedzenia vyplývajúce z ochrany utajovaných skutočností, ktoré stanoví Objednávateľ. O povolení vstupu do priestorov Zhotoviteľa rozhoduje na základe žiadosti Zhotoviteľa doručenej Objednávateľovi najneskôr 48 hodín pred plánovaným dodaním ukončeného diela do miesta plnenia zodpovedná osoba Objednávateľa. V žiadosti, predloženej Zhotoviteľom, bude uvedené meno, priezvisko, dátum a rok narodenia a číslo dokladu totožnosti osoby, ktorá žiada o povolenie vstupu (v prípade žiadosti o vjazd motorového vozidla sa v žiadosti uvedie typ, EČV a farba vozidla). Objednávateľ si vyhradzuje právo zamietnuť žiadosť Zhotoviteľa o povolenie vstupu osôb, resp. motorových vozidiel, do priestorov Objednávateľa, a to aj bez uvedenia dôvodu. Zhotoviteľ poučí svojich zamestnancov/pracovníkov o tom, že poskytol predmetné osobné údaje Objednávateľovi za účelom plnenia tejto zmluvy. Objednávateľ
sa zaväzuje osobné údaje poskytnuté Zhotoviteľom náležite chrániť a spracúvať výlučne
len za účelom uvedeným v tomto bode zmluvy a v súlade s Nariadením Európskeho parlamentu
a Rady (EÚ) č. 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov) a v súlade so zákonom č. 18/2018 Z. z. o ochrane osobných údajov
a o zmene a doplnení niektorých zákonov v znení neskorších predpisov. Zhotoviteľ je zodpovedný za škody spôsobené na majetku Slovenskej republiky v správe Objednávateľa pri výkone práv
a povinností vyplývajúcich mu z tejto zmluvy.

5.15. Objednávateľ si vyhradzuje právo počas platnosti a účinnosti tejto zmluvy preverovať kvalitu vykonaného diela na základe náhodného výberu vzoriek z každého druhu odovzdaného diela pričom uvedené vzorky zašle do vybranej certifikovanej skúšobne na území Európskej únie podľa vlastného uváženia. Zhotoviteľ uhradí všetky náklady a poplatky certifikovanej skúšobne
za vykonanie predmetných skúšok. V prípade, ak z takto vykonanej skúšky budú výsledky doložené v skúšobnom protokole rozdielne so špecifikáciou diela uvedeného v Prílohe č. 1
v neprospech Objednávateľa, má Objednávateľ právo:

 5.15.1. vrátiť odovzdané dielo v celom rozsahu Zhotoviteľovi na jeho náklady,

5.15.2. požadovať úhradu ceny znehodnoteného základného materiálu a zároveň požadovať úhradu zmluvnej pokutypodľa bodu 9.5. tejto zmluvy,

5.15.3. odstúpiť od zmluvy,

5.15.4. požadovať od Zhotoviteľa náhradu škody presahujúcu zmluvnú pokutu.

Článok VI.

**Podmienky vykonávania diela**

6.1. Zhotoviteľ sa zaväzuje vykonať dielo špecifikované v Prílohe č. 1 tejto zmluvy na svoje náklady a na svoje nebezpečenstvo v súlade s ustanoveniami tejto zmluvy, v súlade so všeobecne záväznými právnymi predpismi platnými na území SR, podľa ktorých sa vykonávanie diela podľa tejto zmluvy spravuje, a podľa pokynov Objednávateľa, v súlade so záujmami Objednávateľa, ktoré sú mu známe alebo ktoré mu vzhľadom na okolnosti pri vynaložení odbornej starostlivosti mali byť známe, resp. ktoré mal Zhotoviteľ poznať v súlade s príslušnými všeobecne záväznými právnymi predpismi platnými na území SR.

6.2. Zhotoviteľ sa zaväzuje Objednávateľa bez zbytočného odkladu písomne informovať o všetkých okolnostiach dôležitých pre riadne a včasné vykonanie diela, t. j. bezprostredne potom, ako sa
o nich dozvedel, a všetkých okolnostiach, ktoré môžu mať vplyv na zmenu alebo doplnenie
alebo udelenie pokynov Objednávateľa voči Zhotoviteľovi.

6.3. Zhotoviteľ sa môže odchýliť od pokynov Objednávateľa len vtedy, ak je to nevyhnutné
pre záujmy Objednávateľa a keď si Zhotoviteľ nemôže včas zabezpečiť súhlas Objednávateľa.
V takom prípade je Zhotoviteľ povinný bez zbytočného odkladu informovať Objednávateľa
o týchto skutočnostiach.

**Článok VII.**

**Kvalita diela, zodpovednosť za škodu a vady**

7.1. Zhotoviteľ sa zaväzuje, že dielo vykoná na najvyššej odbornej úrovni podľa podmienok stanovených v tejto zmluve a v súlade s príslušnými platnými právnymi predpismi Slovenskej republiky. Zhotoviteľ je povinný zabezpečiť vykonávanie diela pracovníkmi, ktorí sú na takéto úkony odborne spôsobilí.

7.2. Zhotoviteľ je povinný odovzdať ukončené dielo v množstve, druhu, akosti a vyhotovení podľa tejto zmluvy, spôsobilé na použitie na obvyklý účel. Za obvyklý účel sa pre účely tejto zmluvy považuje výkon všetkých činností ozbrojených síl Slovenskej republiky, vojenskej polície a ostatných zložiek v pôsobnosti Objednávateľa. Odovzdané dielo musí byť zhotovené podľa technickej špecifikácie a technických požiadaviek podľa tejto zmluvy.

7.3. Ak Zhotoviteľ poruší povinnosti uvedené v bodoch 7.1. a 7.2. tohto článku zmluvy, alebo poruší povinnosť ustanovenú v § 420 ods. 4 Obchodného zákonníka, má dielo vady.

7.4. Zhotoviteľ zodpovedá za vady, ktoré má ukončené dielo v čase jeho odovzdania a za vady,
ktoré sa vyskytnú po jeho prevzatí počas plynutia záručnej doby. Zhotoviteľ poskytuje záruku
za akosť vykonaného diela v trvaní dvadsaťštyri (24) mesiacov. Záručná doba začne plynúť
odo dňa prevzatia diela Objednávateľom v mieste plnenia na základe potvrdeného dodacieho listu a preberacieho zápisu. Zhotoviteľ zodpovedá za to, že vykonané dielo bude mať po celú záručnú dobu vlastnosti dohodnuté v tejto zmluve a bude ho možné používať na obvyklý účel. Záruka
za akosť sa nebude vzťahovať na bežné opotrebenie diela a vady vzniknuté nesprávnym používaním, nesprávnym skladovaním (skladovanie v podmienkach za pôsobenia priameho slnečného žiarenia, mrazu, vlhka) alebo poškodením preukázateľne spôsobeným Objednávateľom. Zmluvné strany vylučujú aplikáciu § 562 Obchodného zákonníka pre uplatnenie zodpovednosti
za vady, na ktoré sa vzťahuje záruka za akosť. Zmluvné strany sa dohodli, že Objednávateľ
je povinný písomne oznámiť vady diela (ďalej len „reklamácia“), na ktoré sa vzťahuje záruka
za akosť, najneskôr do uplynutia dohodnutej záručnej doby. Záručná doba nebude plynúť po dobu, po ktorú Objednávateľ nemôže užívať dielo pre jeho vady, za ktoré zodpovedá Zhotoviteľ. Plynutie záručnej doby sa preruší dňom doručenia reklamácie Zhotoviteľovi. Záručná doba začne plynúť znova dňom prevzatia diela po odstránení vád, ak je možné zistené vady diela odstrániť,
alebo v prípade, ak nie je možné vady diela odstrániť, doručením nového diela Objednávateľom v mieste plnenia. V takom prípade, Objednávateľ poskytne Zhotoviteľovi základný materiál
na zhotovenie nového diela a Zhotoviteľ zaplatí Objednávateľovi zmluvnú pokutu v cene poskytnutého základného materiálu.

7.5. Zodpovednosť za vady, na ktoré sa nevzťahuje záruka za akosť (napr. chýbajúce množstvo
v rozpore s dodacím listom, poškodené dielo) sa riadi príslušnými ustanoveniami Obchodného zákonníka. Objednávateľ je povinný písomne reklamovať vady bez zbytočného odkladu po ich zistení alebo po tom, čo sa vady mohli zistiť pri vynaložení odbornej starostlivosti pri prehliadke (zjavné vady), najneskôr však do dvoch (2) rokov od doby odovzdania diela (skryté vady).

7.6. Nároky Objednávateľa z vád vykonaného diela sa spravujú režimom podľa § 564 Obchodného zákonníka.

7.7. Voľbu nároku z vád diela uvedie Objednávateľ v reklamácii, alebo oznámi písomne (doručené poštou alebo e-mailom) Zhotoviteľovi bez zbytočného odkladu po odoslaní reklamácie.
Ak Objednávateľ zistí vady zhotoveného diela pri jeho preberaní, je oprávnený reklamovať vady zhotoveného diela v lehote dohodnutej v tejto zmluve a zároveň je oprávnený nezaplatiť cenu
za dielo v rozsahu vadného plnenia. Objednávateľ zaplatí cenu za dielo na základe novej faktúry doručenej po odstránení vád, k Objednávateľ nevyužije právo odstúpiť od zmluvy. V takom prípade je Zhotoviteľ povinný uhradiť Objednávateľovi cenu znehodnoteného základného materiálu, ktorý poskytol za účelom vykonania diela Zhotoviteľovi.

7.8. Povinné náležitosti reklamácie:

1. identifikácia Zhotoviteľa a Objednávateľa,
2. číslo tejto zmluvy,
3. číslo dodacieho listu,
4. identifikácia vykonaného diela,
5. opis vady, druh a rozsah vadného plnenia,
6. spôsob odstránenia vady,
7. miesto a dátum plnenia,
8. podpis oprávnenej osoby Objednávateľa.

Ak bude reklamácia neúplná, Zhotoviteľ písomne vyzve Objednávateľa na jej doplnenie, pričom lehota na doplnenie náležitostí nesmie byť kratšia ako päť (5) pracovných dní. Zhotoviteľ
je povinný vybaviť riadne uplatnenú reklamáciu (vrátane odstránenia vád) v čo najkratšom možnom čase, najneskôr však do pätnásť (15) pracovných dní odo dňa doručenia reklamácie. Reklamáciu je možné odoslať poštou v listinnej podobe alebo v elektronickej podobe e-mailom
na adresu *.....................* *(adresu doplní uchádzač predkladajúci ponuku).* O termíne a spôsobe vyriešenia reklamácie Zhotoviteľ bez zbytočného odkladu písomne informuje Objednávateľa.

7.9. Náklady na odstránenie vád diela, ako aj preukázateľné náklady Objednávateľa súvisiace
s uplatnením nárokov z vád diela znáša Zhotoviteľ.

7.10. Zhotoviteľ zodpovedá za škodu spôsobenú porušením svojich povinností podľa tejto zmluvy v zmysle všeobecných ustanovení Obchodného zákonníka o náhrade škody.

7.11. Zhotoviteľ znáša nebezpečenstvo škody na zhotovenom diele a zostáva jeho vlastníkom
až do momentu jeho prevzatia Objednávateľom v mieste plnenia na základe dodacieho listu a preberacieho zápisu potvrdenom podpismi oprávnených osôb obidvoch zmluvných strán,
v súlade s bodom 5.12. tejto zmluvy. Prevzatím diela Objednávateľom v mieste plnenia
sa na Objednávateľa prevádza vlastnícke právo k dielu a zároveň naňho prechádza nebezpečenstvo škody na prevzatom diele.

7.12. Zhotoviteľ znáša nebezpečenstvo škody na poskytnutom základnom materiáli momentom
jeho prevzatia v mieste odovzdania podľa bodu 5.3. tejto. Zhotoviteľ znáša nebezpečenstvo škody na poskytnutom základnom materiáli, ktorý nebol Zhotoviteľom spotrebovaný až do momentu jeho odovzdania Objednávateľovi.

**Článok VIII.**

 **Kodifikácia**

8.1. Zhotoviteľ sa zaväzuje, že dodá návrh kodifikačných údajov na predmet plnenia uvedený
v prílohách tejto zmluvy v súlade so STANAG 4177, podľa § 13 zákona č. 11/2004 Z. z. o obrannej štandardizácii, kodifikácii a štátnom overovaní kvality výrobkov a služieb na účely obrany v znení neskorších predpisov (ďalej len „zákon č. 11/2004 Z. z.“) a vyhlášky Ministerstva obrany Slovenskej republiky č. 476/2011 Z. z., ktorou sa ustanovujú podrobnosti o metodike spracúvania návrhu kodifikačných údajov, o programovom vybavení na spracúvanie návrhov kodifikačných údajov, o návrhu kodifikačných údajov a o povinnostiach dodávateľa produktu v znení neskorších predpisov na vlastné náklady podľa príslušných právnych a technických noriem, najneskôr
do termínu odovzdania dielapodľa tejto zmluvy.

8.2. Zhotoviteľ spracuje návrh kodifikačných údajov v súlade s Metodickým pokynom na spracovanie návrhu kodifikačných údajov o produkte v aplikácii MCC WEB uvedeným na webovom sídle [www.uosksok.sk](http://www.uosksok.sk) v časti Odbor kodifikácie.

8.3. Zhotoviteľ môže o spracovanie návrhu kodifikačných údajov požiadať agentúru pre kodifikáciu podľa § 11 zákona č. 11/2004 Z. z. Zoznam agentúr pre kodifikáciu je uvedený na webovom sídle [www.uosksok.sk](http://www.uosksok.sk) v časti Odbor kodifikácie.

8.4. Dodanie návrhu kodifikačných údajov je splnené potvrdením dodacieho listu Úradom pre obrannú štandardizáciu, kodifikáciu a štátne overovanie kvality, P. O. BOX 61, Martina Rázusa 7, 911 01 Trenčín, Slovenská republika (ďalej len ,,úrad“). Zhotoviteľ po potvrdení dodacieho listu oznámi túto skutočnosť na adresu uvedenú v tejto zmluve.

8.5. Identifikačné údaje o osobách oprávnených konať za zhotoviteľa vo veciach kodifikácie, vrátane kontaktných údajov s uvedením čísla telefónu a e-mailovej adresy budú uvedené v tejto zmluve.

**Článok IX.**

**Sankcie**

9.1. V prípade, ak Zhotoviteľ poruší povinnosť vykonať dielo riadne a včas podľa podmienok tejto zmluvy, je povinný zaplatiť Objednávateľovi zmluvnú pokutu za prvý deň omeškania vo výške 1 % z ceny riadne a včas nevykonaného diela alebo z riadne a včas nevykonanej časti diela (viď bod 4.1. zmluvy) a následne vo výške 0,05 % z ceny riadne a včas nevykonaného diela za každý ďalší aj len začatý deň omeškania. Ak dôjde k omeškaniu Zhotoviteľa s vykonaním diela z dôvodu pôsobenia okolností vylučujúcich zodpovednosť (§ 374 Obchodného zákonníka) s tým, že účinky okolností vylučujúcich zodpovednosť za omeškanie Zhotoviteľa s vykonaním diela sú obmedzené iba po dobu ich trvania. Po dobu trvania okolností vylučujúcich zodpovednosť Objednávateľ neuplatní voči Zhotoviteľovi zmluvnú pokutu.

9.2. V prípade, ak Zhotoviteľ poruší povinnosť vybaviť uplatnenú reklamáciu v dohodnutej dobe,
je povinný zaplatiť Objednávateľovi zmluvnú pokutu vo výške 0,03 % z ceny vadného plnenia,
a to za každý aj začatý deň omeškania, minimálne však vo výške 100,- EUR (slovom: sto eur).

9.3. V prípade, ak Zhotoviteľ nedodá návrh kodifikačných údajov o diele podľa článku VIII.
tejto zmluvy, zaplatí Objednávateľovi zmluvnú pokutu vo výške 0,03 % z ceny za vykonanie diela,
ktorého sa kodifikácia týka, a to za každý aj začatý deň omeškania, minimálne však vo výške 100,- EUR (slovom: sto eur).

9.4. V prípade, ak si Zhotoviteľ neprevezme základný materiál v mieste určenom Objednávateľom v dohodnutej dobe podľa bodu 5.3. tejto zmluvy, zaplatí Objednávateľovi zmluvnú pokutu
vo výške 0,05% z ceny za vykonanie diela, a to za každý aj začatý deň omeškania, minimálne však vo výške 100,- EUR (slovom: sto eur).

9.5. V prípade, ak Zhotoviteľ odmietne vykonať skúšky v certifikovanej skúšobni podľa bodu 5.15. tejto zmluvy, zaplatí Objednávateľovi zmluvnú pokutu vo výške 0,05% z ceny za vykonanie diela, a to za každý aj začatý deň omeškania, minimálne však vo výške 100,- EUR (slovom: sto eur).

9.6. V prípade, ak z vykonanej skúšky podľa bodu 5.15 tejto zmluvy budú výsledky uvedené
v skúšobnom protokole rozdielne so špecifikáciou diela uvedeného v Prílohe č. 1 v neprospech Objednávateľa, je Zhotoviteľ povinný zaplatiť Objednávateľovi zmluvnú pokutu vo výške 50% z ceny za vykonanie diela podľa tejto zmluvy.

9.7. V prípade, ak sa Objednávateľ dostane do omeškania s úhradou ceny za vykonanie diela podľa príslušnej faktúry Zhotoviteľa, je Zhotoviteľ oprávnený si od Objednávateľa nárokovať zaplatenie úroku z omeškania podľa § 369 ods. 2 Obchodného zákonníka.

9.10. Dohodnuté sankcie zaplatí povinná zmluvná strana strane oprávnenej do tridsiatich (30) dní
odo dňa doručenia písomnej výzvy na ich zaplatenie. Základom pre výpočet sankcií sú ceny s DPH *(ak je povinná zmluvná strana platiteľom DPH)*.

9.11. Dohodnuté sankcie zaplatí povinná zmluvná strana strane oprávnenej nezávisle na tom, či a v akej výške vznikne druhej zmluvnej strane škoda. Zmluvné pokuty a úroky z omeškania vyplývajúce z porušení zmluvných povinností nemajú vplyv na výšku nároku na náhradu škody spôsobenej porušením zmluvnej povinnosti druhou zmluvnou stranou.

9.12. Zaplatenie zmluvnej pokuty nezbavuje Zhotoviteľa povinnosti vykonať dielo podľa tejto zmluvy.

Článok X.

Predčasné ukončenie zmluvy

10.1. Pred uplynutím dohodnutej doby, na ktorú je táto zmluva uzatvorená, je možné túto zmluvu predčasne ukončiť:

1. kedykoľvek písomnou dohodou zmluvných strán,
2. písomným odstúpením od zmluvy jednou zo zmluvných strán v súlade s ustanoveniami Obchodného zákonníka a Objednávateľ aj podľa § 19 zákona o verejnom obstarávaní
a podľa § 15 zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej len „zákon o registri partnerov verejného sektora“),
3. písomnou výpoveďou zo strany Objednávateľa.

10.2. Objednávateľ môže túto zmluvu vypovedať aj bez uvedenia dôvodu s 1-mesačnou výpovednou lehotou, ktorá začne plynúť prvým dňom mesiaca nasledujúceho po miesiaci, v ktorom bola výpoveď doručená druhej zmluvnej strane. Zmluvné strany sa zaväzujú vysporiadať si vzájomné práva a záväzky k poslednému dňu výpovednej lehoty.

10.3. Odstúpenie od zmluvy musí byť druhej zmluvnej strane oznámené písomne, inak je neplatné
a musí v ňom byť uvedený dôvod, pre ktorý zmluvná strana od zmluvy odstupuje. Odstúpenie
od zmluvy je účinné dňom, kedy bolo písomné oznámenie o odstúpení od zmluvy doručené druhej zmluvnej strane.

10.4. Zmluvné strany sa dohodli, že za podstatné porušenie tejto zmluvy (§ 345 ods. 2 Obchodného zákonníka) sa bude považovať:

a) porušenie povinnosti Zhotoviteľa vykonať dielo riadne a/alebo včas za podmienok stanovených v tejto zmluve,

b) neodstránenie vád diela Zhotoviteľom v lehote dohodnutej na vybavenie reklamácie,

c) opakovaná reklamácia diela podľa tejto zmluvy,

d) odmietnutie Zhotoviteľa vykonať a uhradiť skúšky v certifikovanej skúšobni podľa bodu 5.15. tejto zmluvy,

e) omeškanie Zhotoviteľa s prevzatím základného materiálu podľa bodu 5.3 tejto zmluvy,

f) odmietnutie Zhotoviteľa vykonať štátne overenie kvality,

g) odmietnutie Zhotoviteľa uhradiť škodu na poskytnutom základnom materiáli alebo odmietnutie vrátenia základného materiálu,

h) závažný nález zo skúšky vykonanej v certifikovanej skúšobni podľa bodu 5.15. tejto zmluvy

i) využitie subdodávateľov v rozpore s bodom 11.4. tejto zmluvy,

j) opakované porušovanie akýchkoľvek povinností Zhotoviteľa vyplývajúcich zo zmluvy, napriek písomnému upozorneniu Objednávateľa,

k) porušenie povinností Zhotoviteľa uvedených v čl. XIV. tejto zmluvy.

Článok XI.

Subdodávatelia

11.1. Údaje o subdodávateľoch Zhotoviteľa a údaje o osobe oprávnenej konať za Zhotoviteľa
 v rozsahu meno a priezvisko, adresa pobytu, dátum narodenia, predmet subdodávky a podiel

 subdodávky na zákazke sú uvedené v Prílohe č. 3 tejto zmluvy. Ak v Prílohe č. 3 tejto zmluvy
 nie sú uvedené žiadne údaje o subdodávateľoch, znamená to, že Zhotoviteľ nemá subdodávateľov.

11.2. Pre účely tejto zmluvy sa subdodávateľom rozumie taký hospodársky subjekt, ktorý uzavrel
 alebo uzavrie so Zhotoviteľom písomnú odplatnú zmluvu na plnenie určitej časti zákazky,
 a teda za subdodávateľa je považovaný ten, kto sa priamo bude podieľať na plnení tejto zmluvy.

* 1. Zhotoviteľ je povinný bez zbytočného odkladu oznámiť Objednávateľovi akúkoľvek zmenu údajov

 uvedených v bode 11.4. tohto článku zmluvy u subdodávateľov uvedených v Prílohe č. 3 tejto

 zmluvy.

* 1. V prípade zmeny subdodávateľa počas trvania tejto zmluvy, pričom za zmenu subdodávateľa
	 sa považuje aj pribratie nového subdodávateľa, je Zhotoviteľ povinný písomne oznámiť Objednávateľovi každú zmenu subdodávateľa, a to najneskôr desať (10) pracovných dní pred dňom, kedy má zmena subdodávateľa nastať a predložiť Objednávateľovi nasledovné údaje:
1. podiel zákazky (hodnota subdodávky v EUR bez DPH alebo v %), ktorý má v úmysle zadať navrhovanému subdodávateľovi,
2. predmet subdodávky,
3. informácie o navrhovanom subdodávateľovi v rozsahu obchodné meno alebo názov, sídlo, miesto podnikania a IČO subdodávateľa,
4. údaje o osobe oprávnenej konať za subdodávateľa v rozsahu meno a priezvisko, adresa pobytu a dátum narodenia,
5. v prípade, ak navrhovaný subdodávateľ má povinnosť zapisovať sa do registra partnerov verejného sektora podľa zákona o registri partnerov verejného sektora, informáciu
o skutočnosti, že navrhovaný subdodávateľ je zapísaný do registra partnerov verejného sektora podľa zákona o registri partnerov verejného sektora.
	1. Zmena subdodávateľa podľa bodu 11.4. tohto článku zmluvy je možná iba na základe písomného súhlasu Objednávateľa. Informáciu o akceptovaní/neakceptovaní zmeny subdodávateľa zašle Objednávateľ Zhotoviteľovi do siedmich (7) pracovných dní odo dňa doručenia žiadosti o zmenu subdodávateľa.
	2. Zmluvné strany sa dohodli, že do tejto zmluvy budú formou dodatku doplnené údaje
	o všetkých tých subdodávateľoch, ktorých Zhotoviteľ akceptoval pri zmene subdodávateľa,
	alebo po akceptovaní nových subdodávateľov v rozsahu obchodné meno alebo názov, sídlo, miesto podnikania a IČO subdodávateľa, údaje o osobe oprávnenej konať za subdodávateľa v rozsahu meno a priezvisko, adresa pobytu a dátum narodenia.
	3. Zhotoviteľ zodpovedá za plnenie tejto zmluvy subdodávateľom tak, ako keby plnenie realizoval sám. Zhotoviteľ zodpovedá za odbornú starostlivosť pri výbere subdodávateľa ako aj za výsledok činnosti/plnenia vykonanej/vykonaného na základe zmluvy o subdodávke.

**Článok XII.**

**Doručovanie**

12.1. Zmluvné strany sa zaväzujú vzájomne spolupracovať a poskytovať si všetky informácie potrebné pre riadne plnenie svojich záväzkov. Zmluvné strany sú povinné informovať druhú zmluvnú stranu o všetkých skutočnostiach, ktoré sú alebo môžu byť dôležité pre riadne plnenie tejto zmluvy.

12.2. Doručením sa rozumie prijatie zásielky zmluvnou stranou, ktorej bola adresovaná. Za deň doručenia písomnosti prostredníctvom pošty zasielanej ako doporučená zásielka sa považuje takisto deň,

1. v ktorý sa dostala do dispozičnej sféry adresáta (t. j. kedy zamestnanec pošty na odbernom lístku vyznačil dátum uloženia zásielky, alebo adresát odmietol zásielku prevziať) alebo
2. v ktorý bola na nej zamestnancom pošty vyznačená poznámka, „adresát sa odsťahoval“, „adresát je neznámy“ alebo iná poznámka, ktorá znamená nedoručiteľnosť zásielky.

12.3. V prípade e-mailovej komunikácie sa považuje písomnosť za doručenú v deň úspešného odoslania e-mailovej správy na určenú e-mailovú adresu, aj keď sa adresát s obsahom e-mailovej správy neoboznámil. Zmluvné strany sú povinné za účelom elektronického doručovania písomností
ako aj ďalšej elektronickej komunikácie nastaviť v kontaktných e-mailových adresách automatické generovanie potvrdenia o doručení správy. Uvedené potvrdenie nemá vplyv na dohodnutý okamih doručenia.

12.4. Zmluvné strany sú povinné navzájom si písomne oznámiť zmenu adresy na doručovanie a zmenu elektronickej adresy (e-mail) najneskôr v deň ich zmeny. Ak Objednávateľ alebo Zhotoviteľ
v stanovenej lehote druhú zmluvnú stranu o zmene neinformuje, považuje sa doručenie písomností
za riadne vykonané na poslednú známu adresu.

**Článok XIII.**

**Okolnosti vylučujúce zodpovednosť**

13.1. Zmluvné strany sa dohodli, že za okolnosti vylučujúce zodpovednosť sa považujú mimoriadne, nepredvídateľné, neodvrátiteľné a objektívne neovplyvniteľné udalosti, ktoré vznikli po uzatvorení tejto zmluvy a ktoré bránia dočasne alebo trvalo riadnemu plneniu povinností podľa tejto zmluvy, pričom nebolo možné im zabrániť ani pri vynaložení odbornej starostlivosti. Za okolnosti vylučujúce zodpovednosť sa považujú najmä vojna, ozbrojený konflikt, teroristický útok, živelné pohromy (napr. povodne, požiare, zemetrasenia), epidémie alebo pandémie, výnimočný alebo núdzový stav vyhlásený orgánmi štátnej správy.

13.2. Za okolnosti vylučujúce zodpovednosť sa nepovažujú nedostatok pracovnej sily, materiálu, oneskorenie zo strany subdodávateľov, technické poruchy, štrajky, logistické obmedzenia, zmeny
v ekonomickej situácii Zhotoviteľa, nepriaznivé počasie typické pre ročné obdobie, ani iné okolnosti, ktoré sú pre Zhotoviteľa predvídateľné alebo ich mohol odvrátiť.

13.3. Zmluvná strana, ktorá sa bude odvolávať na okolnosť vylučujúcu zodpovednosť, je povinná bezodkladne, najneskôr však do piatich (5) kalendárnych dní od vzniku takejto udalosti, písomne oznámiť druhej strane vznik a predpokladaný rozsah jej vplyvu na plnenie tejto zmluvy. Oznámenie musí obsahovať presný opis udalostí, dôkazy o jej vzniku a vplyve a odhad trvania jej účinkov
na schopnosť plniť záväzky podľa tejto zmluvy. V prípade, ak dotknutá strana túto povinnosť
v uvedenej lehote nesplní, stráca právo odvolávať sa na okolnosť vylučujúcu zodpovednosť
ako dôvod na zmenu alebo odklad plnenia podľa tejto zmluvy.

13.4. Počas trvania okolností vylučujúcich zodpovednosť je plnenie záväzkov dotknutej strany pozastavené v rozsahu, v akom je objektívne nemožné tieto záväzky plniť. Lehota na splnenie záväzkov sa môže predĺžiť len o primeraný čas, pokiaľ s tým Objednávateľ výslovne písomne súhlasí.

13.5. Pokiaľ okolnosti vylučujúce zodpovednosť trvajú nepretržite dlhšie ako tridsať (30) kalendárnych dní, má Objednávateľ právo od tejto zmluvy odstúpiť s okamžitou účinnosťou, a to bez akejkoľvek zodpovednosti za škodu, náhradu ušlého zisku alebo inú kompenzáciu v prospech Zhotoviteľa.

13.6. Uplatnenie okolností vylučujúcich zodpovednosť nezakladá Zhotoviteľovi nárok na zmenu ceny
za dielo alebo predĺženie zmluvných lehôt bez súhlasu Objednávateľa alebo náhradu akýchkoľvek nákladov alebo škody.

**Článok XIV.**

**Dôverné informácie**

14.1. Zmluvné strany sa dohodli, že akékoľvek informácie poskytnuté ktoroukoľvek zmluvnou stranou pri plnení tejto zmluvy ako aj akékoľvek ďalšie informácie, ktoré sa zmluvná strana dozvie
v súvislosti s plnením tejto zmluvy, vrátane akýchkoľvek informácií, dát, vstupov vrátane údajov
o dodávateľoch a odberateľoch, ako aj akýchkoľvek výstupov z predmetu tejto zmluvy
sú považované zmluvnými stranami za dôverné. Za dôverné informácie sa považujú aj akékoľvek iné informácie, o ktorých príslušná zmluvná strana vyhlási, že ich považuje za dôverné pre účely tejto zmluvy, informácie, pri ktorých je možné, s ohľadom na ich určenie pre obmedzenú skupinu, ktorej sú poskytnuté, dôverný charakter predpokladať.

14.2. Za dôverné informácie nie sú považované informácie, ktoré sú verejné prístupne alebo známe v dobe ich použitia alebo sprístupnenia, ak ich verejná známosť alebo prístupnosť nenastala v dôsledku porušenia povinnosti stanovenej v tejto zmluve.

14.3. Zmluvné strany sa zaväzujú, že bez predchádzajúceho písomného súhlasu druhej zmluvnej strany nepoužijú dôverné informácie pre iné účely ako pre účely tejto zmluvy a nezverejnia ani neposkytnú dôverné informácie žiadnej tretej strane.

14.4. Zmluvné strany sa zaväzujú, že po dobu účinnosti tejto zmluvy, ale aj po jej ukončení, budú nakladať s dôvernými informáciami s rovnakou starostlivosťou, akoby nakladali s vlastnými informáciami rovnakého alebo obdobného charakteru.

 Článok XV.

**Záverečné ustanovenia**

15.1. Táto zmluva nadobúda platnosť dňom jej podpísania oprávnenými zástupcami obidvoch zmluvných strán a účinnosť dňom nasledujúcim po dni jej zverejnenia v Centrálnom registri zmlúv v súlade s ustanovením § 47a ods. 1 zákona č. 40/1964 Zb. Občiansky zákonník v znení neskorších predpisov.

 15.2. Táto zmluva sa povinne zverejňuje v súlade so zákonom č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov.

15.3. Zmeny v tejto zmluve je možné vykonať len v súlade s § 18 zákona o verejnom obstarávaní. Jednotlivé ustanovenia tejto zmluvy môžu byť menené, doplňované a rušené iba po predchádzajúcej dohode zmluvných strán, formou písomných, očíslovaných dodatkov k tejto zmluve, podpísaných oprávnenými zástupcami obidvoch zmluvných strán. Všetky zmeny tejto zmluvy uvedené v dodatkoch budú tvoriť jej neoddeliteľnú súčasť.

* 1. Zmluvné strany sa dohodli, že zmeny kontaktných údajov ako sú adresa sídla alebo miesta

 podnikania, IBAN zmluvných strán, názov/obchodné meno zmluvných strán alebo ich

 organizačných zložiek a zmena oprávnených osôb zmluvných strán a ich kontaktných údajov,
 nie sú zmenami podliehajúcimi súhlasu zmluvných strán. Zmluvná strana zmenu týchto kontaktných

 údajov bez zbytočného odkladu oznámi druhej zmluvnej strane jednostranným písomným

 oznámením, podpísaným oprávneným zástupcom, a to na kontaktné adresy uvedené v čl. I.
 tejto zmluvy.

* 1. Právne vzťahy založené touto zmluvou sa riadia právnym poriadkom Slovenskej republiky.
	Otázky touto zmluvou zvlášť neupravené sa riadia príslušnými ustanoveniami Obchodného zákonníka a súvisiacimi všeobecne záväznými právnymi predpismi Slovenskej republiky. Zmluvné strany sa dohodli, že prípadné spory vyplývajúce z plnenia tejto zmluvy budú riešiť najprv vzájomnou dohodou.
	2. Zmluvné strany zhodne vyhlasujú, že táto zmluva bola uzatvorená slobodne a vážne po vzájomnej dohode. Zmluvné strany vyhlasujú, že ich spôsobilosť a voľnosť uzatvoriť túto zmluvu,
	ako aj spôsobilosť k súvisiacim právnym úkonom nie je žiadnym spôsobom obmedzená a zároveň vyhlasujú, že si túto zmluvu pred jej podpisom riadne a dôsledne prečítali, jej obsah je pre nich dostatočne určitý a zrozumiteľný a na znak bezvýhradného súhlasu a vôle plniť záväzky z nej vyplývajúce ju vlastnoručne podpisujú.
	3. Táto zmluva je vyhotovená v piatich (5) rovnopisoch s platnosťou originálu, jeden (1) rovnopis dostane Zhotoviteľ a štyri (4) rovnopisy dostane Objednávateľ.
	4. Neoddeliteľnou súčasťou tejto zmluvy sú prílohy:

Príloha č. 1: Technická špecifikácia a opis diela podľa predmetu zákazky

Príloha č. 2: Množstvo, cenová špecifikácia a veľkostný sortiment

Príloha č. 3: Údaje o subdodávateľoch

 V xxxxxxxxxxxx dňa ..................... V xxxxxxxxxxxx dňa: .....................

 Za Zhotoviteľa: Za Objednávateľa:

 ....................................................... .......................................................

 Príloha č. 1 k Zmluve o poskytovaní služby č. 202x/

**Technická špecifikácia a opis diela podľa predmetu zákazky**

Predmetom tejto zmluvy je vykonanie diela pre potreby Ministerstva obrany Slovenskej republiky a Ozbrojených síl Slovenskej republiky, ktorými sa rozumie:

*

 **Všeobecné požiadavky:**

Zhotoviteľ zabezpečí komplexné služby súvisiace s predmetom zákazky v súlade s podmienkami tejto zmluvy v zmysle zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov a zákona č. 513/1991 Zb. Obchodný zákonník v znení neskorších predpisov.

Súčasťou predmetu zákazky je aj zabezpečenie požadovaných služieb spojených s poskytovaním krajčírskych služieb, kde bude aj materiál s novým dizajnom kamufláž, ............

 Príloha č. 2 k Zmluve o poskytovaní služby č. 202x/....

**Množstvo, cenová špecifikácia a veľkostný sortiment diela**

 Príloha č. 3 k Zmluve o poskytovaní služby č. 202x/....

**Údaje o subdodávateľoch**

**Subdodávateľ č. 1:**

Údaje o subdodávateľovi:

*(****Poznámka k „Údajom o subdodávateľovi“):*** *Údaje o subdodávateľovi / subdodávateľoch budú doplnené do Prílohy č. 3 tejto zmluvy podľa dokladu predloženého podľa bodu 6.2. písm. d) časť III. Obsah ponuky súťažných podkladov k výzve v rámci dynamického nákupného systému.)*

|  |  |  |
| --- | --- | --- |
| **Obchodné meno alebo názov**subdodávateľa | **Sídlo alebo miesto podnikania**subdodávateľa | **IČO**subdodávateľa |
|  |  |  |

Údaje o osobe oprávnenej konať za subdodávateľa:

*(****Poznámka k „Údajom o osobách oprávnených konať za subdodávateľa“:*** *Údaje o osobe/osobách oprávnených konať za subdodávateľa/subdodávateľov“ budú doplnené do Prílohy č. 3 tejto zmluvy
na základe údajov poskytnutých verejnému obstarávateľovi úspešným uchádzačom najneskôr v rámci súčinnosti potrebnej na uzavretie zmluvy; potrebné je uviesť údaje za všetky osoby oprávnené konať
za subdodávateľa/subdodávateľov, t. j. za všetky osoby, ktoré sú štatutárnym orgánom/členom štatutárneho orgánu/prokuristom subdodávateľa/subdodávateľom).*

|  |  |  |
| --- | --- | --- |
| **Meno a priezvisko**osoby oprávnenej konať za subdodávateľa | **Adresa trvalého pobytu** osoby oprávnenej konať za subdodávateľa | **Dátum narodenia** osoby oprávnenej konať za subdodávateľa |
|  |  |  |
|  |  |  |

 *(v prípade viacerých subdodávateľov budú údaje doplnené aj o týchto subdodávateľoch v rozsahu uvedenom vyššie)*